આજે પણ વાતાવરણ વરસાદી જ હતું. ઈશાન દિશામાં જામેલો અંધકાર ધીરે ધીરે ઊતરી રહ્યો હતો. અચાનક લોરીના છાપરા પર ટપ ટપ અવાજ આવવા લાગ્યો. ઠંડી હવા જોરથી ફૂંકાવા લાગી. યુવાને કહ્યું, ‘બારી બંધ કરી દે…. ઠંડી લાગશે !’ યુવતીએ આમતેમ હેન્ડલ હલાવ્યું પણ તેને ફાવ્યું નહીં. યુવાને ગાડી બાજુમાં ઊભી રાખી બારી બંધ કરી દીધી. તેની વણકહી લાગણીથી ભીંજાયેલી યુવતી વિચારી રહી, સર્વેક્ષણનું કામ શરૂ કર્યું ત્યારે જરાયે ખબર ન હતી કે આવો પ્રેમાળ સાથીદાર મળશે. બહાર અંધારું જામવા લાગ્યું હતું. તેણે અંદરની લાઈટ ચાલુ કરી. અચાનક તેને લાગ્યું કે રસ્તા પર કોઈ હેટ હલાવી રહ્યું છે. યુવતીએ આ જોયું તો તરત જ બોલી ઊઠી :